<classify> Kwa pointi hizo, Yanga imeiivua ubingwa Azam FC, kwani timu hiyo ya Chamazi inao uwezo wa kufikisha pointi 54 tu katika mechi zake tatu zilizobaki kukamilisha msimu huu.Yanga imetangaza ubingwa jana baada ya kuibugiza Polisi Morogoro kwa mabao 4-1 kwenye Uwanja wa Taifa, Dar es Salaam, huku mshambuliaji wa zamani wa Simba, Amissi Tambwe akifunga mabao matatu hat-trick.Mabingwa hao wa kihistoria wa Bara ambao wamefikisha rekodi ya kutwaa taji mara 25 kama Bayern Munich ya Ujerumani juzi, ilitwaa taji hilo kwa mara ya mwisho mwaka 2013. Simba inayoifuatia imetwaa taji hilo mara 18.Kwa ubingwa huo, Yanga sasa watarejea katika nafasi ya kuiwakilisha nchi katika Ligi ya Mabingwa Afrika baada ya msimu huu kushiriki Kombe la Shirikisho kutokana na kumaliza nafasi ya pili msimu uliopita nyuma ya Azam FC. Yanga imetawazwa bingwabaada ya kufikisha pointi 55, ikishinda mechi 17, ikitoka sare mara nne, kufungwa mara tatu na kufunga mabao 51 huku ikifungwa 15.Imebakiza mechi mbili dhidi ya Azam FC utakaochezwa Mei 6 na kumaliza ligi kwa kuikabili Ndanda FC mjini Mtwara, Mei 9. Tangu ilipofungwa na Simba, Machi 8, mwaka huu kwa bao 1-0, Yanga haijapoteza mechi yoyote ikicheza mechi nane mfululizo ikiondoka na ushindi.Tambwe alifunga bao safi la kwanza katika dakika ya 41 akiunganisha krosi safi ya Simon Msuva na kuasha nderemo kwa mashabiki wa Yanga upande wa kusini unaokaliwa na mashabiki wa klabu hiyo ya Jangwani.Polisi walianza kipindi cha pili kwa nguvu na dakika nne walimtoa mshambuliaji wa Yanga anayecheza kwa mkopo, Said Bahanuzi na kumuingiza Nicholaus Kabipe, lakini mabadiliko hayo hayakuisaidia na badala yake Yanga walipata bao katika dakika ya 53 likifungwa tena na Tambwe akimalizia mpira uliotemwa na kipa wa Polisi, Abdul Ibad.Mpira wa bao hilo ulianzia kwa Msuva aliyepiga shuti kali lililotemwa na kipa huyo na mpira kumkuta mfungaji aliyeujaza wavuni na hapo, sherehe za ubingwa kwa mashabiki wa Yanga waliofurika uwanjani zikaanza.Tambwe alijihakikishia kuondoka na mpira baada ya kufunga bao la tatu kwa kichwa akikamilisha hat-trick katika dakika ya 59 akiunganisha krosi ya Mrisho Ngassa.Ubingwa ulikamilishwa sare Yanga katika dakika ya 66 baada ya Msuva kufunga bao la nne kwa shuti kali baada ya akiwahi pasi murua ya kupenyezewa na Ngassa ambaye hakuwa mchoyo katika kutengeneza nafasi za kufunga jana. Kwa bao hilo, Msuva amezidi kujiweka pazuri kutwaa Kiatu cha Dhahabu akiongoza kwa kufunga mabao 17 wakati Tambwe anamfuatia akiwa na mabao 14. Moja alilifunga akiwa Simba.Bantu Admin aliifungia Polisi Moro bao la kufutia machozi katika dakika ya 83 baada ya kupiga shuti kali lililogonga mtambaa panya kabla ya kutinga wavuni baada ya kumshinda kipa Deogratius Munishi Dida.Wakati Yanga ikiwa imeshajihakikishia ushindi huo, Mkuu wa Idara ya Habari wa Yanga, Jerry Muro alianzisha sherehe za ubingwa kwa kufungua mvinyo, huku mashabiki wakiwa na fulana zilizoandikwa Yanga bingwa 201415...ubingwa wa mapema zaidi.Mara baada ya pambano kumalizika, wachezaji wa Yanga wakiongozwa na kocha wao mkuu, Hans van der Pluijm walizunguka uwanja kuwapongeza mashabiki wao wakiwa na fulana zilizoandikwa Yanga Bingwa 2014-2015.Vita sasa imebaki katika kusaka nafasi ya pili, ambapo Azam FC na Simba ambazo zitacheza mwishoni mwa wiki, kila moja inawania nafasi hiyo, huku Azam ikiwa na pointi 45 wakati Wekundu wa Msimbazi wana pointi 41.Mbali na nafasi hiyo, pia vita kali nyingine iko katika kupigania kutoshuka daraja, ambapo Ndanda FC, Polisi Moro, Tanzania Prisons kila moja ina pointi 25 pamoja na timu nne zenye pointi 28, zikipigana vikumbo kuepuka kushuka.Yanga: Munishi, Juma Abdul, Oscar Joshua, Mbuyu Twite, Kelvin Yondani, Said Juma, Msuva Jeryson Tegete, Haruna Niyonzima Nizar Khalfan, Tambwe Hussein Javu, Ngassa na Kpah Sherman. Polisi Moro: Ibad, Ally Teru, Hassan Mganga, Meshack Abel Bakari Nahodha, Laban Kambole, Anafi Selemani, Bantu, Said Mkangu, BahanuziKabipe, Seleman Kassim na James AbroseMussa Mohamed.  <topic>: michezo 